Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 591

3. Szakmai gyakorlat 3.1. Tervezés, szakrajz, mintaszerkesztés A bőrműves legyen képes a tárgyformálási feladatokhoz kapcsolódó: — tanulmányrajzok (gyűjtőmunka, forma, motívumrajzolás), — vázlattervek, variációk, — formatanulmányok (makettek), — elkészítendő tárgyak méretezett műhelyrajzainak, — elkészítendő tárgyak látszati, grafikai ábrázolásának és mintaszerkesztésének elkészítésére. 3.2. Technológiai ismeretek A jelölt ismerje: — a bőripari anyagok alkalmazási területeit, lehetőségeit, — a kézműves és ipari technikákat, technológiai eljárásokat. Legyen képes: — a bőrtárgy készítéséhez pontos mintát szerkeszteni, — alapműveleteket (vágás, vékonyítás) elvégezni, — szabásminta nyomán szabni, — ragasztási, varrási műveleteket elvégezni, — díszítő eljárásokat (bőrfestés, batikolás, bőrberakás, domborítás, metszés, bélyegzés, poncolás) alkalmazni. 3.3. Tárgyformálás A jelölt a gyakorlatban legyen képes: — anyag és technológiai ismereteit kreatív módon felhasználni a tárgykészítés területén, — a tárgyformálás szabályainak ismeretére és alkalmazására, — a forma és funkció összhangjának megjelenítésére az elkészített tárgyakban, — új technológiai ismeretek alkalmazására, — a tárgyformálási módokat a legmegfelelőbben alkalmazni, a gyakorlati munka végzéséhez szükséges kézi és gépi szerszámok, berendezések szakszerű használatára.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes